**Виталий Иванович Овчинников**

21.04.1920 – 18.09.2008

Туган урыны: ТАССРның Биектау районы Петрова Белка авылы.

1930 елда Овчинниковлар гаиләсе Казан шәһәренә күченеп килә. 1939 елда Виталий Иванович Казан дәүләт медицина институтына укырга кереп, аны 1943 елда тәмамлый.

01.12.1943 елның 1 январеннан 1945 елның 9 маена кадәр ул санитар ротасында кече табиб буларак сугышка керә, соңрак III Украина фронты составындагы полкта өлкән табиб булып хезмәт итә.

Румыния, Болгарияне азат итүдә катнаша.

Сугышны Австриядә медицина хезмәтенең өлкән майоры буларак тәмамлый.

1945-1956 елларда Совет Армиясе сафларында аерым часть табибыннан алып дивизия токсикологына кадәр төрле эш урыннарында хезмәт итә.

1947 елда Киев фәнни-тикшеренү тире, венерология институтында дерматовенерология буенча беренчел специальләшү үтә, шуннан соң 1953-1956 елларда штаттан тыш дерматовенеролог булып эшли.

1956 елда армия сафларыннан демобилизацияләнә һәм даими яшәү өчен Казан шәһәренә күчеп килә.

1956 елдан башта РККВДга табиб ординатор-методист итеп кабул ителә, аннары баш табибның дәвалау буенча урынбасары итеп билгеләнә.

1957-1963 елларда РККВДның микология бүлеген җитәкли.

1963 елның 7 сентябрендә шәһәрнең тире, венерология диспансеры поликлиникасы мөдире итеп күчерелә, поликлиника белән 20 ел дәвамында җитәкчелек итә, бер үк вакытта ирләр гонореясы кабинетында табиб булып эшли, ә 1983 елдан ирләр гонореясы кабинетына табиб булып күчә һәм анда 2001 елга кадәр эшли.

Виталий Иванович Югары квалификацияле категориягә ия була һәм кече урология буенча әйдәүче белгеч исәпләнә, алгы һәм арткы уретроскопия техникасын камил белә, уретраның күчемле һәм каты инфильградлары, уретра стриктуры рәвешендәге авыр урологик өзлегүле авыруларны, азган простатитларны һәм уретритларны югары профессиональ дәрәҗәдә дәвалый. Дәвалану өчен аңа Советлар Союзының барлык почмакларыннан киләләр.

В.И. Овчинников түбәндәге Хөкүмәт бүләкләренә ия:

I дәрәҗә Ватан Сугышы ордены, ике “Сугышчан казанышлары өчен” медале, “Болгарияне азат иткән өчен”, “Германияне азат иткән өчен” медальләре.

Тыныч тормышта берничә тапкыр шәһәр сәламәтлек саклау бүлегенең Рәхмәт хатлары, ТР Сәламәтлек саклау министрының Почет грамоталары белән бүләкләнә.

Шулай ук “Фидакарь хезмәт өчен” юбилей медале, “Сәламәтлек саклау отличнигы” күкрәк билгесенә ия.